ועדת הכספים, כנסת 20, פרוטוקול מספר 1005, 2018-03-21 12:20

משה גפני: אני מתכבד לפתוח את ישיבת ועדת הכספים בנושא שינויים בתקציב לשנת 2018.

איתן ברושי: יש לי הצעה לסדר.

איתן ברושי: אדוני היושב-ראש, חברי הכנסת, בימים האחרונים התפרסמו בעיתונים נתונים שפקידי האוצר מחביאים רזרבות כדי לנהל מדיניות תקציבית עצמאית.

איתן ברושי: מדובר פה על סכומי עתק.

איתן ברושי: אני שואל אותך, אדוני היושב-ראש, האם אחרי שאישרנו את כל דיוני התקציב ואמרו למה יש ולמה אין יכולה להיות מציאות שבאוצר מסתירים סכומי כסף גדולים כדי לאפשר מדיניות עצמאית לשר, למפלגתו, או לכל מישהו אחר?

איתן ברושי: איפה הסליק?

משה גפני: כן, בבקשה.

איציק דניאל: הישיבה היום נועדה להעביר פניות, לא חשבנו שהנושא הזה יעלה פה לדיון.

איציק דניאל: אנחנו רק נגיד שבעקבות דוח מבקר המדינה אגף תקציבים באמת העביר תשובה מפורטת לדוח מבקר.

איציק דניאל: כרגע אין לנו פה את הפירוט של הדברים אבל נוכל, בהתאם לצורך ולבקשת היושב-ראש, לבוא ולדון בנושא.

משה גפני: אנחנו מבקשים שתעבירו אלינו את התשובה שנתתם למבקר המדינה וניתן אותה לחבר הכנסת איתן ברושי.

משה גפני: תדעו רק שמשנה לשנה נהיה קשה באגף התקציבים בגלל שהכול נהיה פתוח.

משה גפני: אני הולך לקיים דיון גם על הנושא של מרכב"ה, הבטחתי לחברת הכנסת סתיו שפיר.

משה גפני: אתה מעביר לנו את התשובה, בסדר?

משה גפני: אנחנו נפיץ אותה.

איתן ברושי: למה אתה לא יכול לתת תשובה אם יש אמת או אין אמת בטענה?

איציק דניאל: צר לי, אני לא הגורם שמטפל בנושא הזה לעומק ואני לא רוצה לתת תשובה - - -

משה גפני: שיעבירו מכתב, איתן.

איתן ברושי: צריך להעלים את הסודות.

משה גפני: יכול להיות שבעקבות זה אנחנו נקיים דיון.

משה גפני: בקשה מס' 12, רשות האוכלוסין – מי מסביר?

ביין ותד: הפניה נועדה לתקצב את רשות האוכלוסין בסך של 840 מיליון שקל בהרשאה להתחייב לצורך פיתוח והפעלת מערכת מחשוב חדשה.

משה גפני: טוב, אני חושב שזה חיוני.

משה גפני: אתה לא יכול להצביע בעד?

מוסי רז: יש לי סיבה אישית שאני לא רוצה להצביע על זה.

משה גפני: טוב.

משה גפני: מי שבעד אישור הפניה שירים את ידו.

משה גפני: מי נגד?

משה גפני: מי נמנע?

משה גפני: בעד – 2

משה גפני: נמנעים – 1

משה גפני: הפניה אושרה.

משה גפני: בקשה מס' 34-001, האנרגיה, עודפים.

דוד גרשביץ: מדובר על פניה להעברת עודפים מ-2017 ל-2018 בהיקף של 260,357.

איתן ברושי: תפרט.

דוד גרשביץ: העברה היא בעקבות עודפים שנוצרו בשלוש תוכניות.

דוד גרשביץ: התוכניות מפורטות כאן.

דוד גרשביץ: התוכנית הראשונה מדברת על התקציב השוטף של מטה המשרד.

דוד גרשביץ: עיקר העודפים נוצרו בעקבות עיכוב של מעבר המשרד למבנה ג'נרי 2.

דוד גרשביץ: האכלוס צפוי להיות רק באמצע השנה הנוכחית ולכן חלק גדול מהעלויות הקשורות במעבר התעכבו גם הן.

דוד גרשביץ: התוכנית הנוספת היא התוכנית שמרכזת את הפעילות המקצועית של היחידה.

דוד גרשביץ: רוב הסכום כאן הוא כתוצאה מעיכוב של רכש מלאי דלקים שאושר בקבינט הביטחוני.

דוד גרשביץ: נאלצנו לבטח את האוניה שמעבירה את הדלקים לארץ, בעקבות זאת נוצר עיכוב והתקציב יצא רק בתחילת השנה במקום בשנה שעברה.

דוד גרשביץ: התוכנית האחרונה מדברת על מטה מינהל האדמה והים.

דוד גרשביץ: במינהל האדמה והים נמצאת יחידת המכון הגיאולוגי.

דוד גרשביץ: גם הוא צפוי לעבור למשכן חדש בגבעת רם.

דוד גרשביץ: בגלל העיכוב של הקמת המבנה ואכלוסו חלק מההוצאות - - -

משה גפני: מתי התחלתם שם את העבודות?

דוד גרשביץ: אני לא יודע את הנתון המדויק, לפני מספר שנים.

דוד גרשביץ: יש שם מבנה די גדול.

דוד גרשביץ: בעקבות העיכוב כל העלויות שקשורות במעבר, הובלת הרכיבים של המכון הגיאולוגי מהמשכן הנוכחי שלו, התעכבו, ולכן ההוצאה תצא רק עכשיו.

משה גפני: למה מטה המשרד הוא כל כך גדול?

משה גפני: העודפים גדולים.

דוד גרשביץ: התוכנית הראשונה?

דוד גרשביץ: גם בגלל המעבר של המשרד - - -

משה גפני: זה הרבה כסף.

דוד גרשביץ: זה יקר להעביר משרד.

משה גפני: זה הרבה כסף אבל.

דוד גרשביץ: זו העלות של זה.

משה גפני: טוב.

משה גפני: רבותי, מי בעד אישור הבקשה – שזה עודף, זו לא העברה?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: תודה רבה, הישיבה נעולה.